**Suplement i Certifikatës për kualifikimin profesional,**

**RIPARIME TË PAJISJEVE ELEKTRONIKE, Niveli IV në KSHK, referuar Nivelit IV të KEK**

**Individi është i aftë:**

* Të bëjë organizimin e vogël të punës në riparimin e pajisjeve elektronike.
* Të interpretojë dokumentacionin teknik të pajisjeve elektronike.
* Të përzgjedhë dhe përdorë veglat, pajisjet dhe instrumentet e punës për riparimin e pajisjeve elektronike.
* Të kryejë matje dhe kontrolle në pajisjet elektronike.
* Të diagnostikojë parregullsitë në funksionimin e pajisjeve elektronike
* Të kryejë mirëmbajtjen e pajisjeve elektronike.
* Të kryejë riparime dhe zëvendësime të pjesëve në pajisjet elektronike.
* Të përdorë katalogët për përzgjedhjen dhe porositjen e pjesëve zëvendësuese në pajisjet elektronike.
* Të përdorë programe dhe pajisje kompjuterike në funksion të veprimtarisë profesionale.
* Të plotësojë dokumentacionin teknik dhe financiar për riparimin e pajisjeve elektronike
* Të zbatojë standardet ndërkombëtare në sektorin e riparimit të pajisjeve elektronike.
* Tё konceptojё planin pёr hapjen e njё biznesi tё vogёl sektorin e riparimit të pajisjeve elektronike
* Tё kryejё llogaritje tё thjeshta ekonomike qё lidhen me punimet e kryera në sektorin e riparimit të pajisjeve elektronike
* Të komunikojë me etikë dhe profesionalizëm gjatë kryerjes së veprimtarive.
* Të japë ndihmën e shpejtë në rast dëmtimi të personave në punë.
* Të zbatojë rregullat e sigurisë në punë dhe të ruajtjes së mjedisit gjatë kryerjes së riparimit të pajisjeve elektronike.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Riparim i pajisjeve elektronike” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim nё ndërmarrje që ofrojnë të shërbimeve të pajisjeve elektronike ose operojnë me pajisje dhe sisteme elektronike, në njësitë e shitjes së pajisjeve elektronike, në njësi të ndërlidhjes në institucione, në institucione të ndryshme shtetërore (laboratorë shkencore, institucione të tjerat etj., si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e riparimeve të pajisjeve elektronike.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).